எப்படியோ இறுதியில் நிகழ்வு இடம்பெற்றது. இந்நிகழ்வில் பேசிய ஈ பீ தீ யின் பேச்சாளரென அறிமுகப்படுத்தப் பட்ட விக்னேஷ் என்பவர் , தமது கட்சி ஈஸ்ட்காம் ஒப்பந்தம் என்று ஒன்று இடம்பெறவில்லை என்பதை ஆங்கிலத்திலும் தமது தலைவரின் நிகவு தொடர்பான உரையையை தமிழிலும் வாசித்தார். இந் நிகழ்வில் டெலோ இயக்க முன்னாள் பிரமுகர் . "திம்பு பேச்சு வார்த்தை புகழ் பெற்ற" சார்ள்ஸ் என்பரும் உரையாற்றினார். அவர் முஸ்லிம்களுக்கு சிங்களவர்கள் 1915 ஆம் ஆண்டு இழைத்த அநீதி பற்றி பெரிதாக பிரஸ்தாபித்தார். இவர் மட்டக்களப்பு தாண்டவன்வெளியை சேர்ந்தவர். முஸ்லிம்கள் தொடர்பில் அவர்களின் தனித்துவம் குறித்து மொழிக் கோட்பாடுகளை வைத்துக் கொண்டு அவர்களை தமிழர்களாக்குபவர் மறுபுறத்தில் இப்போது வேறுவித முஸ்லிம் அனுதாப அரசியல் செய்வதிலும் கவனம் செலுத்தி வருகிறார். அண்மையில் இலங்கையில் காத்தான்குடியிலிருந்து அமேரிக்கா சென்று விருது பெற்று வந்த முஸ்லிம் அரசியல் பெண்மணி ஒருவர் இலண்டனில் சில நாட்கள் தங்கிச் சென்ற போது , அவரிடம் முஸ்லிம் தேசிய கருத்தியலை தூண்ட முயற்சித்தவர். நாங்கள் கண்ட கேட்ட அனுபவித்த புலிப் பயங்கரங்களை முழுப் பூசணிக்காயை சோற்றுக்குள் மறைப்பதுபோல் மறைத்து விட்டு சிங்களவர்கள் சுமார் ஒரு நூற்றாண்டுக்கு முன்பு 1915 ஆம் ஆண்டில் செய்த முஸ்லிம்களுக்கு எதிரான வன்முறைகளை மட்டும் நினைத்து எங்களுக்காக புலம்புகிறார். புலிகள் உட்பட எல்லாத் தமிழ் ஆயுத இயக்கங்களும் (அவருடையது உட்பட ) முஸ்லிம்களுக்கு இழைத்த கொடூரமான மிலேச்சத்தனமான அநீதிகளை பற்றி சார்ல்ஸ் போதகர் மறந்து போனார்.